**Armonia unui vis**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uneori

avem nevoie sa ne pierdem

fugind, lăsând totul baltă,

undeva departe...

într-un vis neștiut de nimeni

trezindu-ne aproape de stele

unde liniștea pare o veșnicie.

Dacă după un timp

într-o liniște deplină

auzim pași foșnind în jurul nostru

învăluiți în roua unei noi dimineți

înseamnă că visul nostru

este lumina unui alt vis

accesat de atingeri tandre

prin cuvintele ce ard cu nerăbdare

într-un alt poem

al unui suflet ce învăluie dimineți

în care viața flutură la fereastră

o nouă zi ce sclipește-n armonie.